cyanic-selkie/wikianc huggingface dataset:
பெரிய தாரா
விளக்கம்
பெரிய தாரா அளவு மற்றும் வடிவத்தில் ஒரு சிறிய குறுகிய கழுத்து வாத்தை ஒத்திருக்கிறது. இது சிவப்பு-இளஞ்சிவப்பு அலகினையும், இளஞ்சிவப்பு பாதங்களையும், மார்புத்திட்டுகள் மற்றும் கருப்பு வயிற்றுடன் கரும் பச்சை தலையுடன் காணப்படும். இறக்கையின் மறைப்புகள் வெள்ளை நிறத்திலும், முதன்மையானவை கருப்பு நிறத்திலும், இரண்டாம் நிலைகள் பச்சை நிறத்திலும் (பறக்கும் போது மட்டும் காட்டப்படும்). பாலின வேறுபாடு இல்லை. ஆனால் பெண் பறவை ஆண் பறவையினை விடச் சிறியது. வெள்ளை முக அடையாளங்களுடன், ஆண் பறவை குறிப்பாக இனப்பெருக்க காலத்தில் வெளிர் நிறத்தில் இருக்கும். அவரது அலகு பிரகாசமான சிவப்பு மற்றும் நெற்றியில் குமிழியைத் தாங்கி காணப்படும்.
வாத்துகள் குஞ்சுகள் வெள்ளை நிறத்தில், கருப்பு தலை, பின்னங்கழுத்து, இறக்கை மற்றும் முதுகுத் திட்டுகளுடன் இருக்கும். இளம் பறவைகளும் இதுபோன்ற நிறத்தில், மேலே சாம்பல் மற்றும் வெள்ளை நிறத்துடன் காணப்படும்.
இதனுடைய அழைப்பு சத்தமாக ஒலிக்கிறது.
பரவல்
இது மிதமான வெப்பமண்டல யூரோசைபீரியாவில் இனப்பெருக்கம் செய்யும் பறவை. பெரும்பாலான பறவைகள் குளிர்காலத்தில் மிதவெப்பமண்டலப் பகுதிகளுக்கு இடம்பெயர்கின்றனர். ஆனால் இந்த சிற்றினம் பெரும்பாலும் மேற்கு ஐரோப்பாவில் வசிக்கிறது. வடக்கு ஜெர்மன் கடற்கரையில் உள்ள வாடன் கடல் போன்ற விருப்பமான மைதானங்களுக்கு நகர்கிறது.
பெரிய பிரித்தானியா மற்றும் அயர்லாந்தின் கடற்கரையைச் சுற்றிய பகுதிகளில் பெரிய தாரா பொதுவானது. இது சதுப்புநிலங்கள் மற்றும் முகத்துவாரங்களுக்கு அடிக்கடி செல்கிறது. இது அடிக்கடி முயல் துளைகளில் கூடு கட்டுகிறது. இந்தப் பறவையினை வட அமெரிக்காவில் காண்பது அரிதானது. அமெரிக்காவிற்கும் கனடாவிற்கும் அடிக்கடி வருகை தருவதாகக் கூறப்படுகிறது.
நடத்தை
இந்த சிற்றினம் முக்கியமாக ஏரிகள் மற்றும் திறந்த வெளியில் உள்ள ஆறுகளுடன் தொடர்புடையது. முயல் துளைகள், மர துளைகள், வைக்கோல் அல்லது இதைப் போன்றவற்றில் இனப்பெருக்கம் செய்கிறது. குளிர்காலத்தில் இது முகத்துவாரங்கள் மற்றும் அலை மண்மேடுகளிலும் பொதுவானது.
ஆப்பிரிக்க-யூரேசிய புலம்பெயர்ந்த நீர்ப்பறவைகளின் பாதுகாப்பு ஒப்பந்தம் ( AEWA ) பொருந்தும் இனங்களில் இந்தப் பறவையும் ஒன்றாகும்.
வேட்டையாடுபவர்களைத் தவிர்ப்பதற்காகக் குஞ்சுகள் தண்ணீருக்கு அடியில் கரணமிடும். முதிர்ச்சியடைந்த பறவைகள் ஏமாற்றுப் பொருளாகச் செயல்பட இவர்களிடமிருந்து பறந்து செல்லும்.
வெளி இணைப்புகள்
பகுப்பு:ஐரோப்பியப் பறவைகள் பகுப்பு:ஆசியப் பறவைகள்
பால்பாக்ராம் தேசியப் பூங்கா
பால்பாக்ராம் தேசியப் பூங்கா (ஆங்கிலம்: Balphakram National Park) மேகாலயா மாநிலத்தில் அமைந்துள்ளது. இது கடல் மட்டத்தில் இருந்து 3,000 மீட்டர்கள் உயரத்தில் அமைந்துள்ளது. இது மேகாலாயாவின் காரோ மலைப்பகுதியில் அமைந்துள்ளது. இங்கு எருமை, யானை, புலி, மான் உள்ளிட்ட பல விலங்குகள் உள்ளன. இப்பூங்காவினுள் மருத்துவ குணமுள்ள பல மூலிகைகள் உள்ளன. இப்பூங்காவானது இந்திய வனத்துறையினால் பாதுகாக்கப்பட்ட பகுதியாக அறிவிக்கப்பட்டுள்ளது. யானைகளின் முக்கிய வலசைப் பாதை (elephant corridor) இப்பூகாவினுள் அமைந்துள்ளது. இது அனுமதி பெற்றுச் செல்லும் சுற்றுலாத்தலமாகவும், இயற்கை ஆர்வலர்களின் முக்கியப் பகுதியாகவும் விளங்குகிறது. இப்பூங்காவிற்கு அக்டோபர் முதல் மார்ச் மாதம் வரையிலான நாட்கள் சுற்றுலாவிற்குச் சிறந்த நாட்கள் ஆகும்.
மேற்கோள்கள்
பகுப்பு:மேகாலயா பகுப்பு:இந்திய தேசியப் பூங்காக்கள்
ஜி. அனில் குமார்
அனில் குமார் இந்தியாவைச் சேர்ந்த இதழாளரும், எழுத்தாளரும் ஆவார். கர்மவீரா என்ற கன்னட வார இதழின் முதன்மை ஆசிரியராகவும் பணியாற்றுகிறார். முன்னர், சம்யுக்த கர்நாடகா என்ற கன்னட இதழின் துணை ஆசிரியராகவும் விளங்கினார். இந்திய, வெளிநாட்டு செய்தித்தாள்களிலும் பல கட்டுரைகளை எழுதியுள்ளார். தகவல் தொழில்நுட்பத் துறையில் பணிபுரிந்த போது, இதழியல் துறையில் ஆர்வம் கொண்டு கன்னட இதழ்களில் பணிக்குச் சேர்ந்தார். டைம்ஸ் ஆஃப் இந்தியா, உஷா கிரானா போன்ற பிரபல செய்தித்தாள்களில் கட்டுரைகள் எழுதினார்.
பகுப்பு:1972 பிறப்புகள் பகுப்பு:வாழும் நபர்கள் பகுப்பு:கன்னட எழுத்தாளர்கள்
கடை
thumb|300px|right|ஒரு கடை. 210px|தமிழகக் கிராம மளிகைக்கடையும், தள்ளுவண்டி வளையல் கடையும்|thumb|right கடை என்பது ஒரு குறிப்பிட்ட நிலையான இடத்தில் சில்லறை வணிகத்தில் ஈடுபட்டுள்ள ஒரு சிறிய நிறுவனத்தைக் குறிக்கும். கடைகள் மக்களுக்குத் தேவையான பொருட்களை நேரடியாக அவர்களுக்கு விற்பனை செய்கின்றன. கடைகளில் பொருட்களை விற்பது மட்டுமன்றி வாடிக்கையாளருக்கு அவர்கள் வாங்கும் பொருட்களை அவர்கள் வீடுகளிலேயே விநியோகிக்கும் சேவைகளையும் செய்வதுண்டு.
கடைக்காரர்கள் பொருட்களை, உற்பத்தியாளரிடம் இருந்தோ, இறக்குமதியாளரிடம் இருந்தோ நேரடியாக வாங்குவர், அல்லது மொத்த வணிகர்களிடமிருந்து வாங்கி சிறிய அளவில் வாடிக்கையாளருக்கு விற்பர். உற்பத்திப் பொருட்களின் விநியோகச் சங்கிலியில் சில்லறை வணிக நிலையங்களான கடைகளே கடைசிப்படியில் உள்ளன. உற்பத்திகளைச் சந்தைப்படுத்துவோர், தங்களுடைய விநியோக உத்திகளில் சில்லறை வணிகத்தையும், அதனை நடைமுறைப்படுத்தும் கடைகளையும் இன்றியமையாத ஒரு பகுதியாக நோக்குவதால், உற்பத்தியாளர்கள் கடைக்காரர்களை ஊக்குவிப்பதற்கான பல நடவடிக்கைகளை எடுக்கின்றனர். பொருட்களைக் கடைகளுக்கே கொண்டுவந்து விநியோகம் செய்தல், கடன் வசதிகள், விளம்பரத்துக்குரிய பரிசுப் பொருட்கள் வழங்குதல் என்பவை இவற்றுள் அடக்கம்.
பகுப்பு:வணிகம்
தேவை
பொருளியல் கருத்துப்படி, ஒரு பண்டத்தை தனக்கு உடைமை ஆக்குவதற்கான விருப்பமும் அதற்குண்டான விலைக்கு பணம் செலுத்த இயலும் நுகர்வோரின் நிலை தேவை அல்லது கேள்வி (Demand) ஆகும். தேவை என்ற சொல் ஒரு பண்டம் அல்லது சேவையை குறிப்பிட்ட நேரத்தில் வாங்குவதற்கான விருப்பம் அல்லது ஆற்றலைக் குறிக்கும். நுகர்வோரின் வருவாயைப் பொருத்து விருப்பத்தின் அளவு மாறக்கூடியது என்றும் தேவையை வரையறுக்கலாம்.
பொருளியல் அறிஞர்கள் தேவையை ஒரு அட்டவணையில் பதித்து, அதை ஒரு வரைபடத்தில் தலைகீழ் (கீழ் நோக்கி வளைந்து செல்) கோடாக (Downward sloping) வரைகின்றனர். இதற்கு தேவைக் கோடு (Demand Curve) என்று பெயர். இத் தலைகீழ் கோடு, விலைக்கும் தேவைக்கும் உள்ள தொடர்பை பிரதிபலிக்கிறது. விலை உயரும்போது தேவை குறையும். இத் தேவைக்கோடு குறைந்து செல் பயன்பாட்டு கோட்டுக்கு (Marginal Utility Curve) இணையானதாகும்.
ரொனால்ட் பெனாடே
ரொனால்ட் பெனாடே (Ronald Benade, பிறப்பு: மார்ச்சு 31 1987), சிம்பாப்வே அணியின் துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2010 -2011 ஆண்டுகளில், சிம்பாப்வே தேசிய அணி உறுப்பினராக முதல்தர துடுப்பாட்டப் போட்டிகளிலும், 2010 -2011 ஆண்டுகளில் ஏ-தர துடுப்பாட்டப் போட்டிகளிலும் பங்குகொண்டார்.
வெளி இணைப்பு
பகுப்பு:சிம்பாப்வே துடுப்பாட்ட வீரர்கள் பகுப்பு:1987 பிறப்புகள் பகுப்பு:வாழும் நபர்கள்
செம்பாம்பாளையம் மாரியம்மன் கோயில்
செம்பாம்பாளையம் மாரியம்மன் கோயில் தமிழ்நாட்டில் நாமக்கல் மாவட்டம், செம்பாம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஐப்பசி மாதம் பொங்கல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வழிமுறைக் கலைஞர் (நடன ஆசிரியர்)
வழிமுறைக் கலைஞர் என்பவர்கள் தலைமுறை தலைமுறையாக நாட்டியக் கலையைக் குடும்பத் தொழிலாகக் கொண்டவர்கள். பரம்பரைக் கலைஞர்கள் என்றும் இவர்களை அழைப்பர். இவர்கள் இசை வேளாளர் மரபில் வந்தவர்கள்.
தஞ்சை நாட்டிய சகோதரர் நால்வர் காலம் கி.பி.19- ஆம் நூற்றாண்டு. அக்காலம் முதல் பல பரம்பரைக் கலைஞர்கள் நாட்டிய அரங்க நிகழ்ச்சி முறைகளைப் பாதுகாத்து வந்திருக்கிறார்கள்.
இத்தகு பரம்பரைக் கலைஞர்கள் வழிவந்தோரில் ஒரு சிலரைக் குறிப்பிட்டுச் சொல்லலாம். அவர்கள்,
பகுப்பு:பரதநாட்டியம் பகுப்பு:தொழில்கள்
முடக்கொத்தான்
முடக்கொத்தான் அல்லது கொற்றான், முடர்குற்றான், முடக்கற்றான், முடக்கொற்றான், முடக்குத் தீர்த்தான், உழிஞை, முடக்கறுத்தான் (Cardiospermum halicacabum) என்பது ஒரு மருத்துவ மூலிகைக் கொடியாகும். உடலில் ஏற்படும் முடக்குகளை வேரறுக்கும் தன்மை இருப்பதால், முடக்கறுத்தான் (முடக்கு+அறுத்தான்) எனப் பெயர் பெற்றது. இது வெப்பமண்டல மற்றும் துணை வெப்பமண்டல ஆபிரிக்கா மற்றும் ஆசியாவில் ஏராளமாக காணப்படும்  உயரப் படரும் ஏறுகொடி ஆகும். இதன் பிளவுபட்ட இலைகள் மாற்றடுக்கில் அமைந்திருக்கும். மலர்கள் சிறிய வெள்ளை நிற இதழ்கள் கொண்டவை. இதன் காய்கள் பலூன் போன்ற அமைப்பை உடையவை, அவற்றை கைகளுக்கு இடையில் வைத்துத் தட்டும்போது பட்டாசு வெடிப்பதைப் போன்ற ஒலி உண்டாக்கும். இதன் காரணமாக சிறுவர்கள் இதன் காய்களை, ‘பட்டாசுக் காய்’ என்றும் ‘டப்பாசுக் காய்’ என்றும் அழைப்பதுண்டு. இக்கொடியின் வேர், இலை, விதை ஆகியன மருத்துவப் பயன்பாடுடையவை. இவை  பெரும்பாலும் சாலையோரங்களிலும், ஆற்றோரங்களிலும் பரவலாக களைபோல வளர்ந்து இருப்பதைக் காணலாம். அது ஆன்டிடிராரிஹோலை மற்றும் ஹோமியோபதி மருத்துவம் ஆகியவற்றில் ஆய்வு செய்கின்றனர். தமிழ்நாட்டில் இதன் இலைகளை அரைத்து தோசை மாவுடன் கலந்து முடக்கத்தான் தோசை என்ற பெயரில் செய்வார்கள்.
பழங்காலத் தமிழகத்தில் போரின்போது அரண்களை முற்றுகையிடும்போது, அதன் அறிகுறியாக இதன் மலர்களை வீரர்கள் சூடிக்கொள்வார்களாம். உழிஞையின் பெயரில் உழிஞைத் திணை என்ற திணை அமைந்துள்ளது.
மேற்கோள்கள்
பகுப்பு:மூலிகைகள் பகுப்பு:மெய்யிருவித்திலையிகள் பகுப்பு:கொடிகள்
கிம் ஜொங்-இல்
கிம் ஜொங்-இல் (கொரிய மொழி: 김정일, (பிறப்பு பெப்ரவரி 16, 1941 – 17 திசம்பர் 2011 ), கிம் என்பது குடும்பப் பெயர்) வட கொரியாவின் தலைவர் ஆவார். வட கொரியா நாட்டுத் தந்தையார் கிம் இல் சுங்கின் மூத்த மகன் ஆவார். வட கொரியா தேசிய பாதுகாப்பு ஆணையக்குழு, வட கொரிய மக்கள் இராணுவம் ஆகிய அமைப்புகளின் தலைவரும் வட கொரியா தொழிலாளரின் கட்சியின் பொதுச் செயலாளரும் ஆவார். 1994இல் கிம் இல் சுங்கின் இறப்புக்கு பிறகு கிம் ஜொங்-இல் பதவியில் ஏறினார்.
வட கொரியா அரசு கிம் ஜொங் இல் பற்றிய வெளியிட்ட சில தகவல்களும் வரலாற்றியலாளர்களுக்கு தெரிந்த தகவல்களும் இணங்கவில்லை. இதனால் கிம் ஜொங்-இல்லின் வாழ்க்கையில் நடந்த சில் நிகழ்வுகள் பற்றிய இன்று வரை சரியாக தெரியவில்லை.
மேற்கோள்கள்
பகுப்பு:1941 பிறப்புகள் பகுப்பு:2011 இறப்புகள் பகுப்பு:வட கொரியா
தாளவாடி வட்டம்
தாளவாடி வட்டம் (Thalavadi taluka), தமிழ்நாட்டின்  ஈரோடு மாவட்டத்தில் உள்ள  பத்து பத்து வருவாய் வட்டங்களில் ஒன்றாகும். கோபிச்செட்டிப்பாளையம் வருவாய் கோட்டத்தில் அமைந்த தாளவாடி வட்டத்தின் வட்டாட்சியர் அலுவலகம் தாளவாடியில் உள்ளது. இந்த வட்டத்தின் கீழ் 21 வருவாய் கிராமங்களும் உள்ளது.
தாளவாடி ஊராட்சி ஒன்றியம் இவ்வட்டத்தில் இயங்குகிறது.
புவியியல்
தாளவாடி வட்டத்தில் மக்கள்தொகை குறைந்திருப்பினும், அடர்ந்த காப்புக்காடுகளில் வாழும் மலைவாழ் மக்களின் சமூக, கல்வி மற்றும் பொருளாதார வளர்ச்சிக்காக இவ்வட்டம் உருவாக்கப்பட்டது. சத்தியமங்கலம் வனவிலங்கு உய்வகம் மற்றும் புலிகள் காப்பகம் பகுதியில் தாளவாடி வட்டத்தின் பெரும்பகுதிகள் கொண்டுள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, தாளவாடி வட்டத்தின் மொத்த மக்கள் தொகை 63,359 ஆகும். அதில் பட்டியல் இன மக்களின் தொகை 12,444 ஆக உள்ளது. பட்டியல் பழங்குடி மக்களின் தொகை 5,900 ஆக உள்ளது.
மேற்கோள்கள்
<References/>
வெளி இணைப்புகள்
பகுப்பு:ஈரோடு மாவட்ட வட்டங்கள்
பொருளாதார புள்ளியியல் பகுப்பாய்வுத் துறை, அரியானா
பொருளாதார புள்ளியியல் பகுப்பாய்வுத் துறை, அரியானா (Department of Economic and Statistical Analysis, Haryana) இந்தியாவின் அரியானா மாநில அரசாங்கத்தின் ஓர் அமைச்சகம் மற்றும் துறை ஆகும்.
பஞ்சாப் மாநிலத்திலிருந்து பிரிந்து இந்தியாவிற்குள் புதிய மாநிலமாக அரியானா நிறுவப்பட்டபோது இந்தத் துறை உருவாக்கப்பட்டது. அபிமன்யு சிந்து 2014 ஆம் ஆண்டு அக்டோபர் மாதம் முதல் இந்தத் துறைக்கு பொறுப்பான அமைச்சராக இருந்தார்.
மேற்கோள்கள்
பகுப்பு:அரியானா அரசு
அபிநவபாரதி
அபிநவபாரதி (Abhinavabharati) என்பது பண்டைய இந்திய எழுத்தாளர் பரத முனியின் நாடகக் கோட்பாட்டின் படைப்பான கந்தர்வ வேதத்தின் வர்ணனையாகும். இது இந்நூலுக்குக் கிடைத்த மிகப் பழமையான வர்ணனையாகும். சிறந்த காஷ்மீரி சைவ ஆன்மீகத் தலைவரும் ஒரு யோகியுமான அபிநவகுப்தர் (சுமார். 950-1020 கி.பி.) இதை எழுதியுள்ளார்..
பரத முனிவர், நாட்டிய சாஸ்திரம் எனும் காந்தர்வ வேதம் எழுதியவராக கருதப்படுகிறார். கந்தர்வக் கலை கிமு 500 முதல் கிபி 500 முடிய வளர்ச்சி அடைந்ததாக கருதப்படுகிறது.. காந்தர்வ சாத்திரம் 6,000 சுலோகங்களும், 36 அதிகாரங்களும் கொண்டது. அதில் இசை, நடனம், நாடகம் என்ற மூன்று இருந்தன. இன்றுள்ள கந்தர்வ வேதத்தில் சங்கீதம், நடனம், நாட்டியம், நாடகம், கவிதை அடங்கும்.
இந்த நினைவுச்சின்னப் படைப்பில், ஆனந்தவர்தனின் (820-890) படைப்பான த்வண்யலோகத்தில் ("அழகியல் பரிந்துரை") முன்வைக்கப்பட்ட அபிவ்யக்தி (வெளிப்பாடு) கோட்பாட்டுடன், அதே போல் காஷ்மீர் பிரத்யபிஜினாவின் கோட்பாடுகளையும் அபினவகுப்தர் பரதத்தின் ராசசூத்திரத்தை விளக்குகிறார்.
அபினவகுப்தரின் கூற்றுப்படி, அழகியல் அனுபவம் என்பது சுயத்தின் உள்ளார்ந்த மனோபாவங்களான அன்பு மற்றும் துக்கம் போன்ற சுயத்தின் வெளிப்பாடாகும். அறிவாளியின் சுயத்தின் பேரின்பத்தைப் பற்றிய சிந்தனையால் இது வகைப்படுத்தப்படுகிறது. கலைப் படைப்பில் சித்தரிக்கப்பட்ட பாத்திரங்களின் அழகியல் சிந்தனையின் போது உலகளாவியமயமாக்கல் செயல்முறையின் காரணமாக ஒருவரது வரையறுக்கப்பட்ட சுயத்தின் வரம்புகளை ஒருவர் மீறுவது ஆன்மீக அனுபவத்திற்கு ஒத்ததாகும். அபினவகுப்தர் இந்த ரசம் (உண்மையில், சுவை அல்லது சாராம்சம், இறுதி முடிவு) அனைத்து இலக்கியங்களின் மிக உயர்ந்த அல்லது இறுதி நன்மை ஆகும்.
நூல் பட்டியல்
பரதமுனியின் நாட்டியசாஸ்திரம்: அபினவகுப்தாசார்யாவின் அபிநவ பாரதியின் உரை, வர்ணனை மற்றும் புஷ்பேந்திர குமாரால் ஆங்கில மொழிபெயர்ப்பு/திருத்தப்பட்டது. எம்.எம்.கோஷ் மொழிபெயர்த்துள்ளார். புது தில்லி, புதிய பாரதிய புத்தகக் கழகம், 2006, 3 தொகுதிகள்., 1614 பக்கம்
சான்றுகள்
பகுப்பு:இந்திய மெய்யியல் பகுப்பு:சமசுகிருத நூல்கள் பகுப்பு:இந்து சமய நூல்கள் பகுப்பு:இந்து தொன்மவியல் பகுப்பு:இசை பகுப்பு:இந்தியாவில் நடனம் பகுப்பு:இந்தியப் பண்பாட்டு வரலாறு
அக்டோபர் 2
வெளி இணைப்புகள்
பகுப்பு:அக்டோபர் பகுப்பு:ஆண்டின் நாட்கள்
நஞ்சனாபுரம்
நஞ்சனாபுரம் என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்தில் அமைந்துள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 239 மீட்டர் உயரத்தில் அமைந்துள்ள நஞ்சனாபுரம் பகுதியின் புவியியல் ஆள்கூறுகள், 11.3145°N, 77.6602°W (அதாவது, 11°18'52.2"N, 77°39'36.7"E) ஆகும். ஈரோடு, திண்டல், நசியனூர், பவளத்தாம்பாளையம், மேட்டுக்கடை, பெருந்துறை, வீரப்பம்பாளையம், வேப்பம்பாளையம், பழையபாளையம், கதிரம்பட்டி மற்றும் வில்லரசம்பட்டி ஆகியவை நஞ்சனாபுரம் பகுதிக்கு அருகிலுள்ள முக்கிய புறநகர்ப் பகுதிகளாகும். கொங்கு கலை அறிவியல் கல்லூரி, நஞ்சனாபுரத்தில் அமையப் பெற்றுள்ளது.
நஞ்சனாபுரம் பகுதியானது, ஈரோடு மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் சு. முத்துசாமி ஆவார். மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.
வெளி இணைப்பு
பகுப்பு:ஈரோடு மாவட்டத்திலுள்ள கிராமங்கள்
சாகர்மல் கோபா
சாகர்மல் கோபா (Sagarmal Gopa) இந்தியாவின் இராசத்தான் மாநிலத்தைச் சேர்ந்த ஒரு சுதந்திரப்போராட்ட வீரரும் தேசபக்தருமாவார். இவர் 1900 ஆம் ஆண்டு நவம்பர் மாதம் 3 ஆம் தேதியன்று பிறந்தார். 1921 ஆம் ஆண்டு  நடைபெற்ற ஒத்துழையாமை இயக்கத்தில் தீவிரமாக இவர் பங்கேற்றார். ஜெய்சல்மேர் நகர ஆட்சியாளர்களின் மக்கள் விரோத கொள்கைகளை கோபா எதிர்த்தார். இதனால் ஜெய்சல்மேர் மற்றும் ஐதராபாத்து நகரங்களிலிருந்து வெளியேற்றப்பட்டார். நாடு கடத்தப்பட்ட போதும் கோபா சுதந்திரப் போராட்ட இயக்கத்திற்காக தொடர்ந்து பணியாற்றினார். தந்தையின் இறப்புக்காக இவர் ஜெய்சால்மேருக்கு திரும்பியபோது 1941 ஆம் ஆண்டு மே மாதம் 25 ஆம் தேதியன்று கைது செய்யப்பட்டார். பல ஆண்டுகள் இவரை சிறையில் அடைத்து சித்திரவதை செய்தனர். 1946 ஆம் ஆண்டு ஏப்ரல் மாதம் 4 அன்று கோபா சிறையில் எரிக்கப்பட்டார்.
சாகர்மல் கோபாவின் நினைவாக இந்திய அரசு 1986 ஆம் ஆண்டு ஒரு தபால் தலை வெளியிட்டது. இந்திரா காந்தி கால்வாயின் ஒரு கிளைக்கும் இவரது பெயர் சூட்டப்பட்டது.
மேற்கோள்கள்
பகுப்பு:1900 பிறப்புகள் பகுப்பு:1946 இறப்புகள் பகுப்பு:இந்திய விடுதலைப் போராட்ட வீரர்கள்
மூக்கிரட்டை
மூக்கிரட்டை (Boerhavia diffusa) ஒரு மருத்துவ மூலிகையாகும்.
மருத்துவ குணங்கள்
ஆஸ்துமா குணமாக, சிறுநீர் நன்கு பிரிய உதவுகிறது. கீரை உடல் தேற்றியாகும், தங்கச்சத்து நிறைந்தது, கணையச் சுரப்பி செயலாற்றி
மூல நோய் குணமாக
முக்கிரட்டைக் கீரையை சுத்தமாகக் கழுவி எடுத்து மை போல அரைத்து, பெரிய நெல்லிக்காயளவு எடுத்து, கால் ஆழாக்கு கருங்குறுவை அரிசியுடன் சேர்த்து அரைத்து அந்த மாவை ஒரு அடையாகத் தடி வாணலியில் தாராளமாக நெய்விட்டு அதி அடையை வேக வைத்து வேளைக்கு ஒரு அடைவீதம் காலையும் மாலையும் ஏழு நாட்களுக்குச் சாப்பிட்டு வந்தால் மூல நோய் குணமாகும் எனப்படுகிறது. இம்மருந்து சாப்பிடும்போது காரம், மீன், கருவாடு ஆகியவற்றைத் தவிர்க்க வேண்டும்.
சம்யுக்த கர்நாடகா
சம்யுக்த கர்நாடகா என்பது கர்நாடகத்தில் உள்ள ஹூப்ளியைத் தலைமையகமாகக் கொண்டு செயல்படும் கன்னட செய்தித்தாள். இது பெங்களூரிலும் பதிப்பிக்கப்பட்டு வெளியாகிறது. கர்மவீரா என்ற வார இதழும், கஸ்தூரி என்ற மாத இதழும் வெளியாகின்றன. இதன் ஆசிரியராக ஜி. அனில் குமார் உள்ளார்.
இணைப்புகள்
பகுப்பு:கன்னட நாளிதழ்கள் பகுப்பு:கர்நாடகம்
ராப்பா நூயி தேசியப் பூங்கா
ராப்பா நூயி தேசியப் பூங்கா என்பது சிலியின் ஈஸ்டர் தீவில் அமைந்துள்ள ஓர் உலகப் பாரம்பரியக் களம். இப்பூங்க ஏழு பகுதிகளாகப் பிரிக்கப்பட்டுள்ளது:
வரலாறு
ஆரம்ப வரலாறு இன்றிலிருந்து கிட்டத்தட்ட ஒரு மில்லியன் வருடங்களுக்கு முன் மனித குடியேற்றம் தொடங்குகின்றது. தொடரும் மிகுமக்கள்தொகை, காடழிப்பு விளைவு என்பன மனித சமூகத்தின் வீழ்ச்சிக்கு இட்டுச் செல்கின்றன. புதைபடிவ பதிவு, மோவாய் ஆகியன ஆரம்ப குடியேற்றத்தின் தொல்பொருளியல் சாட்களாகும். இப்பதிவுகளை மூலம் விஞ்ஞானிகள் இன்று மறைந்துள்ள ஈஸ்டர் தீவுப் பனை ஆரம்ப கால குடியேற்றக்காரர்களுக்கு உணவு, எரிபொருள், போக்குவரத்து என்பனவற்றை அளித்தது என விளங்கிக் கொண்டுள்ளனர். சிலி 1935ஆம் ஆண்டு தேசிய பூங்காவாக அறிவித்தது. யுனெஸ்கோ மார்ச் 22, 1996 அன்று இதை உலகப் பாரம்பரியக் களமாக தெரிவித்தது. பூங்காவின் எல்லை சில சம்பவங்களினால் மாறுபட்டது.
குறிப்புகள்
பகுப்பு:சிலி பகுப்பு:ஈஸ்டர் தீவு பகுப்பு:உலகப் பாரம்பரியக் களங்கள்
ஹரிப்பிரியா
ஹரிப்பிரியா இராகம் கருநாடக இசையில் பயன்படும் இராகங்களில் ஒன்றாகும். இது 27 ஆவது மேளகர்த்தா இராகமாகிய, "பாண" என்றழைக்கப்படும் 5 ஆவது சக்கரத்தின் 3 ஆவது மேளமாகிய சரசாங்கி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம், சுத்த தைவதம் (த1), காகலி நிஷாதம் (நி3) ஆகிய சுரங்கள் வருகின்றன.
மேற்கோள்கள்
பகுப்பு:சரசாங்கியின் ஜன்னிய இராகங்கள்
ஸ்காட் பிரான்ட்
ஸ்காட் பிரான்ட்  (Scott Brant , பிறப்பு: சனவரி 26 1983), சிம்பாப்வே அணியின் துடுப்பாட்டக்காரர். இவர் 26 முதல்தர துடுப்பாட்டப் போட்டிகளிலும், 51 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1993 - 1994 ஆண்டுகளில், சிம்பாப்வே தேசிய அணி உறுப்பினராக முதல்தர துடுப்பாட்டப் போட்டிகளிலும், 1992 - 1996 ஆண்டுகளில் ஏ-தர துடுப்பாட்டப் போட்டிகளிலும் பங்குகொண்டார்.
வெளி இணைப்பு
ஸ்காட் பிரான்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 16 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1983 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள்
சவோய் திரையரங்கம்
சவோய் திரையரங்கம் (Savoy Cinema) அல்லது சவோய் முப்பரிமாண திரையரங்கம் (Savoy 3D Cinema) இலங்கையில் உள்ள ஒரு திரையரங்கமாகும். சவோய் திரையரங்கம் என்றும் இது அழைக்கப்படுகிறது. கொழும்பின் புறநகர்ப் பகுதியான வெள்ளவத்தையின் பரபரப்பான காலி சாலையில் ஆமில்டன் கால்வாய்க்கு அருகில் இத்திரையரங்கம் அமைந்துள்ளது. இத்திரையரங்கம் இ.ஏ.பி திரைப்பட நிறுவனத்திற்கு சொந்தமானதாகும். பொதுவாக ஆங்கிலம், சிங்களம், தமிழ் மற்றும் இந்தி ஆகிய நான்கு மொழித் திரைப்படங்கள் இங்கு திரையிடப்படுகின்றன.
மேற்கோள்கள்
பகுப்பு:கொழும்பிலுள்ள கட்டடங்களும் கட்டமைப்புக்களும் பகுப்பு:இலங்கையில் திரையரங்குகள்
மார்பெலும்பு
மார்பு எலும்பு அல்லது மார்புப் பட்டை யெலும்பு (sternum) முன்புற மார்பின் நடுப்பகுதியில் கழுத்துப் பட்டை போன்ற வடிவத்தில் அமைந்துள்ள நீண்ட, தட்டையான எலும்பாகும். இது விலா எலும்புகளுடன்  குருத்தெலும்பு வழியாக இணைக்கப்பட்டு  விலாக் கூட்டின் முன்புறத்தை உருவாக்குகின்றது. இதன்மூலம் உருவாகும் விலா எலும்புக் கூடு, இதயம், நுரையீரல்கள்,மற்றும் முதன்மைக் குருதிக்குழல்கள் காயப்படாமலிருக்க பாதுகாப்பு வழங்குகின்றது. மார்பெலும்பு மூன்று பகுதிகளாலானது: மனுபிரியம், உடல், மற்றும் சிஃபாய்டு நீட்டம்.
மருத்துவச்சொல்லான இசுடெர்னம், மார்பு என்பதற்கான கிரேக்க மொழிச் சொல்லிலிருந்து பெறப்பட்டுள்ளது.
மேற்சான்றுகள்
பகுப்பு:எலும்புகள் பகுப்பு:உடற்கூற்றியல் பகுப்பு:அச்செலும்புக்கூடு
வார்ப்பட்டு எல்லைகருப்பர் கோயில்
வார்ப்பட்டு எல்லைகருப்பர் கோயில் தமிழ்நாட்டில் புதுக்கோட்டை மாவட்டம், வார்ப்பட்டு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அப்பாசி பள்ளிவாசல்
அப்பாசி பள்ளிவாசல் (Abbasi Mosque) பாக்கித்தான் நாட்டிலுள்ள பஞ்சாப் மாகாணத்தில் இடம்பெற்றுள்ள பகவல்பூர் நகரில் அமைந்துள்ள ஒரு பள்ளிவாசல் ஆகும். சோலிசுதான் மண்டலத்தில் இருக்கும் தேராவர் கோட்டையில் இது இருக்கிறது. இப்பள்ளிவாசல் 1849 ஆம் ஆண்டில் நவாப் பகவல்கானால் கட்டப்பட்டது.
மேற்கோள்கள்
பகுப்பு:பஞ்சாப் (பாகிஸ்தான்) பகுப்பு:நாடுகள் வாரியாகப் பள்ளிவாசல்கள்
தேவை விதி
தேவை விதி (law of demand) என்பது பொதுவான நிலமையொன்றில் தேவையைத் தீர்மானிக்கின்ற ஏனைய காரணிகள் மாறாதிருக்கும் போது, விலைக்கும் தேவைத் தொகைக்கும் இடையில் எதிர்க்கணிய தொடர்பு நிலவுவதாகும். அதாவது அந்த பொருளின் விலை குறைந்தால் அதன் தேவை குறையும்.
இவ்விதியை பின்வருமாறு விளக்கலாம்.
ஏனைய நிலைமைகள் மாறாமல் என்று இங்கு குறிப்பிடுவது நுகர்வோரின் வருமானம், சுவை, ஒரு நாட்டின் வியாபார நிலை போன்றவற்றை குறிக்கும்.
ஒரு தனி நபரின் தேவைப்பட்டியல் இப்பட்டியலை நோக்கும் பொழுது பேனாவின் விலை குறைய குறைய தேவை அதிகரிக்கிறது என்பதும் விலை அதிகரிக்க அதிகரிக்க தேவை குறைகிறது என்பது தெளிவாகிறது.
thumb|விலைக்கும் தேவைக்கும் இடையேயுள்ள தொடர்பு உதாரணமாக விலை ரூ10 இலிருந்து 5 ஆக குறைந்தால்: தேவையின் அளவு 1 டஜனிலிருந்து 2 டஜன்களாக அதிகரிக்கிறது. அதாவது விலை குறைய குறைய தேவை அதிகரிக்கிறது என்பதை காட்டுகிறது. இதன் காரணம் நுகர்வோரின் உண்மை வருமானம் அதிகரிப்பதால் என்பதாகும். அவ்வாறே விலை ரூ2 இலிருந்து 3ஆக உயர்ந்தால் தேவை 5 டஜன்களிருந்து 4 டஜன்களாக குறைகிறது அதாவது விலை அதிகரிக்க அதிகரிக்க தேவை குறைகிறது என்பதை இது காட்டுகிறது.
எனவே தேவை விதி விலைக்கும் தேவைக்கும் இடையேயுள்ள தலை கீழ் தொடர்பினை இது காட்டுகிறது.
இவற்றையும் பார்க்க
பகுப்பு:குறும்பொருளியல்
டோம்பரிடோன்
டோம்பரிடோன், ஆண்டி-டோபாமினெர்ஜிக்காக செயல்படுவதன் விளைவாக புரோலேக்ட்டின் சுரத்தல் அதிகரிக்கிறது. ஆகையால் அது பால் சுரத்தலை ஊக்குவிக்கிறது. மேலும் அது பால் சுரத்தலைத் தூண்டுவதற்கும் பயன்படுத்தப்படுகிறது.
இரையகக்குடலியச் சிக்கல்கள்
டோம்பரிடோன் வாந்தியை அடக்கும் இயல்பையும் கொண்டிருக்கிறது என்பதற்கு சில சான்றுகள் இருக்கின்றன. டோம்பரிடோன் குமட்டுதல் மற்றும் வாந்தியெடுத்தல் சிகிச்சையில் மெடொக்லொபிரமைட், சைக்லிஸின் மற்றும் 5HT3 ஏற்பி எதிர் மருந்துகள் (கிரானிசேட்ரான் போன்றவை) ஆகியவற்றுடன் இணைந்து பயன்படுத்தப்படுகின்றது.
டோம்பரிடோன் பெரும்பாலான நாடுகளில் வாந்தியடக்கியின் முதல் தேர்வாக இருக்கிறது. எனினும், அது அமெரிக்காவில் மருந்துக் குறிப்பு மருந்தாக ஏற்றுக் கொள்ளப்படவில்லை. அமெரிக்காவில் பயன்படுத்தப்படுவதற்காக ஏற்றுக்கொள்ளப்பட்டிராத போதும், டோம்பரிடோன் இந்த நோக்கத்திற்காக மற்ற நாடுகளில் சில நேரங்களில் மருந்துக் கடைகளில் வாங்கப்படுகிறது.
இதனை பார்கின்சனின் நோயினால் பாதிக்கப்பட்டிருக்கும் நோயாளிகளுக்குப் பயன்படுத்தலாம். ஏனெனில் மெடோக்லொப்ரமைடு போலல்லாமல், டோம்பரிடோன் குருதி மழையைக் கடந்து செல்லாது.
டோம்பரிடோன் இரைப்பை வாதத்தின் சிகிச்சை, வயிறு இயங்கும் தன்மை மற்றும் குழந்தைப் பருவ இரையக உண்குழலிய எதிர்வினை (குழந்தைப்பருவ வாந்தியெடுத்தல்) ஆகியவற்றிலும் ஆற்றல் வாய்ந்ததாக இருப்பதாகக் கண்டறியப்பட்டுள்ளது.
பால் சுரப்பு
மனிதர்களில் புரோலேக்ட்டின் ஹார்மோன் பால் சுரப்பைத் தூண்டுகிறது. மேலும் அதன் வெளியீடு ஹைப்போத்தாலமஸ் மூலமாக மறைக்கப்பட்டிருக்கும் டோபமைன் மூலமாக தடுத்து நிறுத்தப்படுகிறது. டோம்பரிடோன், ஆண்டி-டோபாமினெர்ஜிக்காக செயல்படுவதன் விளைவாக புரோலேக்ட்டின் சுரத்தல் அதிகரிக்கிறது. ஆகையால் அது பால் சுரத்தலை ஊக்குவிக்கிறது.
எனினும், அமெரிக்க உணவு மற்றும் மருந்து நிர்வகித்தலின் (எஃப்.டி.ஏ) படி, டோம்பரிடோன் எந்த நாட்டிலும் பால் சுரப்பை ஊக்குவிப்பதற்கு ஏற்றுக்கொள்ளப்படவில்லை, அது உலகம் முழுவதும் உள்ள நாடுகளில் சில நேரங்களில் சொந்த ஆய்வில் சுய-மருந்துக் குறிப்பாக அல்லது "ஆஃப்-லேபில்" மருந்துக் குறிப்பாக இந்தப் பயன்பாட்டிற்காகப் பயன்படுத்தப்படுகிறது.
சர்ச்சை
ஜான்சென் பார்மாசூட்டிகல் என்ற நிறுவனமானது கடந்த இருபது ஆண்டுகளில், பல முறைகளாக டோம்பரிடோனை எஃப்.டி.ஏ முன்பு கொண்டு சென்றிருக்கிறது. அதில் மிகவும் சமீபத்திய முயற்சியை 1990 ஆம் ஆண்டுகளில் செய்திருக்கிறது. பல்வேறு அமெரிக்க மருத்துவம் சார் மருந்து சோதனைகள் இரைப்பை வாத அறிகுறிகளில் அதன் பாதுகாப்பு மற்றும் செயல்திறனைப் பறைசாற்றி இருக்கின்றன. ஆனால் எஃப்.டி.ஏ இன் இரையக குடலிய மருந்துகள் பிரிவு டோம்பரிடோனை ஏற்றுக்கொண்டிருந்த போதும் கூட எஃப்.டி.ஏ ஆனது டோம்பரிடோனுக்கான விண்ணப்பத்தினை நிராகரித்தது.
ஜூன் 2004 ஆம் ஆண்டில், அமெரிக்காவின் முக்கிய ஒழுங்குபடுத்தல் அமைப்பான எஃப்.டி.ஏ, பெண்கள் டோம்பரிடோனைப் பயன்படுத்த வேண்டாம் என எச்சரிக்கைக் கடிதம் வெளியிட்டது. அதில் இம்மருந்தால் பெற்றோர்கள் மற்றும் குழந்தைகளுக்கு அறியப்படாத இடர்பாடுகள் ஏற்படுவதாகக் குறிப்பிட்டிருந்தது. மேலும் அதனை விற்பனை செய்தல் சட்டத்திற்குப் புறம்பானது என மருந்துக் கடைகளுக்கும் எச்சரிக்கை செய்தது. மற்ற நாடுகளில் இருந்து இறக்குமதி செய்யப்பட்டவை கண்டறியப்பட்டு கைப்பற்றப்பட்டன. டோம்பரிடோன் தாய்ப்பாலில் கழிவாக வெளிப்படுகிறது. கடந்த காலங்களில் குழந்தைகளுக்குத் தாய்ப்பால் புகட்டுதலிலும் அதன் விளைவுகளுக்கான ஆய்வுகள் ஏதும் அறிவிக்கப்படவில்லை. இந்த மருந்தினால் ஏற்பட்ட தனிப்பட்ட நிகழ்வுகளாக இதயத்தம்பம் மற்றும் குருதி ஊட்டக்குறை, மற்ற மருந்து உட்கொள்ளலுடன் சிக்கல்கள் மற்றும் பொருத்தமற்ற சிரைவழிப் பயன்பாட்டினால் சிக்கல்கள் ஆகியவை காணப்படுகின்றன. தாய்மார்கள் வாய்வழியாக டோம்பரிடோனை எடுத்துக் கொள்வதினால் பிறந்த குழந்தைக்கு வலிப்புத்தாக்கம் ஏற்படுவதற்கான ஆபத்து அதிகரிக்கலாம் என சமீபத்திய ஆய்வுகள் தெரிவிக்கின்றன.
சில மருத்துவர்கள் மற்றும் மருந்தகத்தைச் சேர்ந்தவர்கள் எஃப்.டி.ஏ இன் காரணங்களை முழுமையாக ஏற்கவில்லை. மேலும் பால் வழங்கலை அதிகரிப்பதற்கு டோம்பரிடோனின் பயன்பாட்டைத் தொடர்ந்து ஆதரிக்கிறார்கள். அத்தகைய மருத்துவர்கள் மற்றும் மருந்தகத்தைச் சேர்ந்தவர்கள் இந்த மருந்தை இந்த நோக்கத்திற்காக உட்கொள்ளுதல் பாதுகாப்பானது என்று கோருகிறார்கள். ஆனால் அவர்களது கருத்துக்கு எந்தச் சான்றுத் தரவு அல்லது ஆய்வுகள் ஏதும் இல்லை. குழந்தை மருத்துவத்துக்கான அமெரிக்க அகாடெமி, டோம்பரிடோன் "பொதுவாக தாய்ப்பால் புகட்டுதலுடன் பொருத்தமாக" இருப்பதாகக் கருதுகிறது.
பிரிட்டனில் இந்த மருந்தை உட்கொண்ட குழந்தைகளில் சோடியத்தின் இறப்பு நிலைக் கண்டறியப்படுவதாக புதிய சர்ச்சை ஏற்பட்டிருக்கிறது. தற்போது பாதிக்கப்பட்ட குழந்தைகளில் குருதி உப்பு மிகைப்பு சார்ந்து உப்பு நஞ்சாதல் ஏற்படுவதால் பெற்றோர்கள் குழந்தைகளைத் தவறாகப் பயன்படுத்துவதன் காரணமாக குற்றம் சுமத்தப்பட்டு பல குற்றம் தொடர்பான விசாரணைகள் மேற்கொள்ளப்படுவதாக மருத்துவத் திறனாய்வில் தெரியவருகிறது. டோம்பரிடோன் கொடுக்கப்படும் பிறந்த குழந்தைகளில் QT இடைவெளிகள் அதிகரித்திருப்பதை சமீபத்திய ஆய்வுகள் குறிப்பிடுகின்றன. .
மருந்தியல்
டோம்பரிடோன் டோபமைனின் செயல்பாட்டைத் தடுப்பதாக இருக்கிறது. அது D2|D2 மற்றும் D3|D3 டோபமைன் ஏற்பிகள் ஆகியவற்றுக்கான வலிமையான பிணைப்பைக் கொண்டிருக்கிறது. அவை குருதி மழையின் வெளிப்புறத்தில் இடம்பெற்றிருக்கும் வேதிய உணர்வுத் தூண்டல் மண்டலத்தில் காணப்படுகின்றன. மற்றவைகளுக்கு மத்தியில் அது குமட்டுதல் மற்றும் வாந்தியெடுத்தலை ஒழுங்குபடுத்துகின்றன (நான்காவது மூளை உள்ளறை மற்றும் கன சதுரக் குழிவு ஆகியவற்றின் தளத்தின் மீது வரம்புப் பின்பரப்பு).
வணிகச்சின்னம்
இந்த மருந்திற்கு பல வணிகச்சின்னங்கள் மற்றும் சேர்க்கைகள் இருக்கின்றன. டோம்பரிடோன் மற்றும் பாண்டோப்ரசோல் ஆகியவற்றின் சேர்க்கை மெட்லி பார்மாசூட்டிகல்ஸினால் டோம்பனாக சந்தைப்படுத்தப்படுகிறது. டோம்பரிடோன் துருக்கியில் கிலாக்சோஸ்மித்க்லைன் மூலமாக மோடிநார்மாக மற்றும் சபா மூலமாக மோடிஸாக விற்பனை செய்யப்படுகிறது. இந்தியாவில், குழந்தை மருத்துவத்துக்கான டோம்பரிடோன் டோம்பரி சஸ்பென்சனாக (டோம்பரிடோன் 1 மிகி/மிலி, 30 மிலி சஸ்பென்சன்;Ipca லேபரேட்டரீஸ் லிமிட்டட், பாம்பே) மற்றும் டோம்ஸ்டாலாகக் (டொர்ரண்ட் பார்மாசூட்டிகல்ஸ், லிமிட்டட்) கிடைக்கிறது.
புற இணைப்புகள்
பகுப்பு:மருந்துகள் பகுப்பு:குளோரோ அரீன்கள் பகுப்பு:கூகுள் தமிழாக்க மருத்துவக் கட்டுரைகள்
மும்மெத்திலீன் கார்பனேட்டு
மும்மெத்திலீன் கார்பனேட்டு (Trimethylene carbonate) என்பது C4H6O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 1,3-புரோப்பைலீன் கார்பனேட்டு என்ற பெயராலும் இச்சேர்மம் அழைக்கப்படுகிறது. இது ஒரு 6 உறுப்பினர் வளைய கார்பனேட்டு எசுத்தர் வகைச் சேர்மமாகும். நிறமற்ற திண்மமான இச்சேர்மம் சூடுபடுத்தும் போது பல்மும்மெத்தில் கார்பனேட்டாக மாற்றமடைகிறது. இத்தகைய பலபடிகள் உயிரிமருத்துவ பயன்பாடுகளைக் கொண்டுள்ளன. புரோப்பைலீன் கார்பனேட்டு இதனுடைய மாற்றிய வழிபொருளாகும். நிறமற்ற நீர்மமான இச்சேர்மம் தன்னிச்சையாக பலபடியாவதில்லை.
தயாரிப்பு
1,3-புரோப்பேண்டையால் மற்றும் எத்தில் குளோரோபார்மேட்டு (பாசுகீன் பதிலி) வினைபுரிந்து அல்லது ஆக்சிடேன் மற்றும் கார்பன் டை ஆக்சைடு உடன் பொருத்தமான ஒரு வினையூக்கி வினைபுரிவதால் மும்மெத்திலீன் கார்பனேட்டு தயாரிக்கப்படுகிறது:
இந்த வளைய கார்பனேட்டு வளைய திறப்பு பலபடியாக்க வினையில் ஈடுபட்டு பல்(மும்மெத்திலீன் கார்பனேட்டு) உருவாகிறது, இந்தப் பலபடி வர்த்தக முக்கியத்துவம் உள்ள சேர்மமாகவும், உயிரிமருத்துவப் பயன்கள் கொண்டதாகவும் எளிதில் உயிரினச் சிதைவு அடையக்கூடியதாகவும் உள்ளது
மேற்கோள்கள்
பகுப்பு:கார்பனேட்டு எசுத்தர்கள்
ஏன்ஜல் ரஸ் காஸ்ட்ரோ
ஏன்ஜல் ரஸ் காஸ்ட்ரோ, கியூப அதிபர்களான ஃபிடல் காஸ்ட்ரோ மற்றும் ராவுல் காஸ்ட்ரோ வின் தந்தையாவார். இவரின் முழுப் பெயர் ஏன்ஜல் மரியா படிஸ்டா காஸ்ட்ரோ ஒய் அர்கிஸ் என்பதாகும். இவரின் தந்தை மானுவேல் டி காஸ்ட்ரோ ஒய் நன்ஸ்.
பிறப்பு மற்றும் பணி
இவர் ஸ்பெயினில் உள்ள லுகோ பிராவின்ஸில் திசம்பர் 5,1875 ல் பிறந்தார். மிகவும் ஏழை விவசாயியின் மகனான இவர் முறையே தொடக்க கல்வி கல்லாதவர் ஆவார். இவர் பதினேழு வயதில் ஸ்பெயினின் ராணுவத்தில் சேர்ந்தார். இரண்டாம் சுதந்திர போருக்காக ஸ்பெயின் ராணுவத்தின் சார்பாகப் போரிட கியூபாவிற்கு 1895 இல் சென்றார். பின் கலககாரர்களை ஸ்பெயின் விரட்டி அடித்தது, அதைத் தொடர்ந்து ரஸ் ஸ்பெயினிற்கு புறப்பட்டார். ஆனால் அவரால் கியூபாவை மறக்க முடியவில்லை. திரும்ப செல்லும் எண்ணத்துடனேயே இருந்தார். ஒருநாள் அவரது நண்பர் கியூபா செல்லலாமா என்று கேட்டவுடன், பெட்டிகளைத் தயார் செய்து கொண்டு கிளம்பினார் ரஸ் காஸ்ட்ரோ. 1878 இல் திரும்ப கியூபாவை அடைந்தார். ஹவானா சென்று இறங்கியதும், அங்கிருந்து ஓரியன்ட் மாகாணத்தைச் சென்று அடைந்தார். அடுத்தவேளை உணவுக்கு என்ன செய்யப் போகிறோம் என்று எண்ணிக்கொண்டிருந்தார் ரஸ். கரும்புத் தோட்டங்களில் வேலை செய்யத் தொடங்கினார். ஆனால் மிக குறைவான கூலியே கிடைத்தது. கடுமையாக உழைத்தார். நேரம் கிடைக்கும் வேளையில் தோட்டங்களைச் சுற்றிவருவார். அப்போதே ரஸிற்குத் தெரிந்தது 'இந்த கரும்பு தான் நம் வாழ்க்கை' என்று. கடுமையாக பாடுபட்டார். என்ன செய்யலாம் என்று யோசித்து கொண்டே இருந்தவர், சில ஆட்களைத் தன் கட்டுப்பாட்டின் கீழ் இணைத்துக்கொண்டார். பிறகு ஒரு அமெரிக்க நிறுவனத்திடம் 'வேலைக்கு ஆள் அனுப்பட்டுமா?' என்று கேட்டார், அவர்களும் ஒப்புக்கொள்ளவே வேலைக்கு ஆட்களை அனுப்பினார். நாட்கள் செல்லச் செல்ல அவரின் கீழ் வேலை செய்வோர் அதிகமானார்கள். உழைப்புக்கு ஏற்ற ஊதியம், வேலைப் பளுவும் குறைவு. நிறுவனங்களும் இவரின் ஆட்களை விரும்பினர். சொன்ன நேரத்தில் சொன்ன இடத்தில் தேவையான ஆட்கள் கிடைத்தால் நிறுவனங்களும் குவிந்தன. விரைவிலேயே ரஸ் பணம் சம்பாதித்து உயர்ந்தார். அதோடு அவர் நிற்கவில்லை. உழைப்பவரின் தாகம் தீர்க்க எலுமிச்சம் பழச்சாற்றை நிலங்களுக்கே சென்று விற்றார். அதுவும் அமோக வெற்றி பெற ரஸ் மிகப்பெரிய நிலப் பிரபு ஆனார். மேலும் எலுமிச்சை சாற்றைக் கைகளில்கூட பிழிய நேரம் இல்லாமல் போக உடனே ஆலை ஒன்றை ஆரம்பித்தார் ரஸ் காஸ்ட்ரோ. மேலும், 1940 ஏக்கரின் சொந்தக்காரர் ஆனார். அந்த நிலங்களில் எல்லாம் கரும்பையும், பைன் மரங்களையும் பயிரிட்டார். பெரிய நிலப்பண்னையாளர் ஆனார்.
இறப்பு
ரஸ் காஸ்ட்ரோ அர்கிஸ் க்யூபாவின் பிரன் என்னும் இடத்தில், அக்டோபர் 21,1956 இல் குடலில் ரத்தம் வழிந்ததன் காரணமாக இறந்தார்.
மேற்கோள்கள்
பகுப்பு:1875 பிறப்புகள் பகுப்பு:1956 இறப்புகள் பகுப்பு:கூப நபர்கள்
தெலுங்குத் தமிழியல்
தமிழ்நாட்டில் விஜய நகர ஆட்சியாளர்களை முன்னிறுத்தி ஆண்ட நாயக்கர்கள் ஆட்சிக் காலத்தில் (1564 - 16??) தெலுங்கு மொழியுடனும், தெலுங்கர்களுடனுமான அரசியல், பண்பாட்டு, பொருளாதார, மொழித் தொடர்புகள் வலுப்பெற்றன. தெலுங்கு மொழிக்கும் தெலுங்கர்களுக்கும் தமிழ் மொழிக்கும் தமிழர்களுக்கும் இருக்கும் இத்தகைய இறுகிய உறவையும் பரிமாறுதல்களையும் ஆயும் இயலை தெலுங்குத் தமிழியல் எனலாம்.
நாயக்கர்கள் தமிழ்நாட்டில் ஆதிக்கம் செலுத்தியதால் தெலுங்கு மொழி தமிழ்நாட்டில் ஆதரவு பெற்று தமிழும் அதன் பரிமாறுதல்களை உள்வாங்கியது. தமிழிசை பாடல்களில் தெலுங்கு மொழி ஆதிக்கம் பெற்ற காலமாகவும் நாயக்கர் காலத்தைக் கருதலாம்.
சில சொற்கள்
தமிழ்	      ---	தெலுங்கு
(கிடையாது, முடியாது ஆகிய பொருட்க‌ளிலும் ‘காது’ - பய‌ன்ப‌டுத்த‌ப்ப‌டுகிற‌து) (ம‌ர‌ங்க‌ள் அட‌ர்ந்து காண‌ப்ப‌டுவ‌தால் அட‌வி என்றொரு பெய‌ர் காட்டுக்கு உண்டு. திருநெல்வேலி மாவ‌ட்ட‌த்தில் அட‌விந‌யினார்குள‌ம் என்றொரு ஊர் உள்ள‌து.) (எவ்வளவு என்பது எந்த + அளவு எனப்பிரியும். அதன் முன் பாதியான 'எந்த' என்பது 'எந்தா' எனத் தெலுங்கில் வழங்கப்படுகிறது)
உடல் உறுப்புகள்
தமிழ் - 		தெலுங்கு
உசாத்துணைகள்
பகுப்பு:தமிழியல் பகுப்பு:ஆந்திரப் பிரதேசம்
கெங்காதரங்கிணி
கெங்காதரங்கிணி இராகம் கருநாடக இசையில் பயன்படும் இராகங்களில் ஒன்றாகும். இது 27 ஆவது மேளகர்த்தா இராகமாகிய, "பாண" என்றழைக்கப்படும் 5 ஆவது சக்கரத்தின் 3 ஆவது மேளமாகிய சரசாங்கி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம், சுத்த தைவதம் (த1), காகலி நிஷாதம் (நி3) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:சரசாங்கியின் ஜன்னிய இராகங்கள்
சலீம் அலி தேசியப் பூங்கா
சலீம் அலி தேசியப் பூங்கா (ஆங்கிலம்: Salim Ali National Park) இந்தியாவின் ஜம்மு காஷ்மீர் மாநிலத்தில் ஸ்ரீநகரில் அமைந்துள்ளது. இது மொத்தம் 9.07 சதுர கிலோமீட்டர்கள் பரப்பளவில் அமைந்துள்ளது. 1986 ஆம் ஆண்டு இப்பூங்கா உருவாக்கப்பட்டது. பறவையியலாளர் சலீம் அலியின் பெயர் இத்தேசியப் பூங்காவிற்கு சூட்டப்பட்டுள்ளது. இந்தத் தேசியப் பூங்காவை 1998 முதல் 2001 ஆம் ஆண்டுகளில் ஜம்மு காஷ்மீர் முதல்வராக இருந்த ஃபரூக் அப்துல்லா ராயல் ஸ்பிரிங்ஸ் கோல்ப் கோர்ஸாக (Royal Springs Golf Course) மாற்றினார். இப்பூங்காவில் 70 மேற்பட்ட பறவையினங்கள் உள்ளன.
மேற்கோள்கள்
பகுப்பு:இந்திய தேசியப் பூங்காக்கள் பகுப்பு:ஜம்மு காஷ்மீர்
கச்சுப்பள்ளி செல்லாண்டியம்மன் கோயில்
கச்சுப்பள்ளி செல்லாண்டியம்மன் கோயில் தமிழ்நாட்டில் சேலம் மாவட்டம், கச்சுப்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் செல்லாண்டியம்மன் சன்னதியும், சாமுண்டியம்மன், மாதேஸ்வரன், விநாயகர், வீரபத்திரர் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஐப்பசி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தர்பார் மகால்
தர்பார் மகால் (Darbar Mahal) பாக்கித்தான் நாட்டிலுள்ள பஞ்சாப் மாகாணத்தில் இடம்பெற்றுள்ள பகவல்பூர் நகரில் அமைந்துள்ள ஓர் அரண்மனை ஆகும். இந்த அரண்மனையை ஐந்தாம் பகவல் கான் தன்னுடைய மனைவிக்காகக் கட்டினார். 1905 ஆம் ஆண்டில் இது கட்டி முடிக்கப்பட்டது. 1971 ஆம் ஆண்டு முதல் இந்த அரண்மனை இராணுவத்தினரின் கட்டுப்பாட்டில் உள்ளது. இக்கட்டிடம் பொது மக்கள் பார்வையிட அனுமதிக்கப்படுவதில்லை.
மேற்கோள்கள்
பகுப்பு:பாக்கித்தானிலுள்ள அரண்மனைகள் பகுப்பு:பஞ்சாப் (பாகிஸ்தான்)
வல்லாரை
வல்லாரை (Centella asiatica) (Asiatic pennywort, Indian pennywort) ஒரு மருத்துவ மூலிகைப் பயன்பாடுடைய கீரை வகைத்தாவரமாகும். ஆசியா, ஆஸ்திரேலியா போன்ற பகுதிகளுக்கு உரியதாகும். இது நீர் நிறைந்த பகுதிகளில் தானாக வளரும் தாவரம். இதன் இலைப்பகுதிகள் உணவாகப் பயன்படுவதால் இத்தாவரம், கீரையினங்களுள் அடங்கும்.
மேற்கோள்கள்
பகுப்பு:மூலிகைகள் பகுப்பு:கீரைகள் பகுப்பு:அவுத்திரேலியத் தாவரங்கள் பகுப்பு:மலேசியத் தாவரங்கள்
அசுபாசியா
அசுபாசியா ((ஆங்கிலம்: Aspasia; கிரேக்கம்: Ἀσπασία; (கி. மு 470 - 400); இவர் கிரேக்க காலத்திய ஏதென்ஸின் செல்வாக்குமிக்க குடியேற்றக்காரர் ஆவார், மேலும் அரசியல் தலைவரான பெரிக்கிளீசின் காதலியாகவும், வைப்பாட்டியாகவும் (திருமணம் இல்லாமல் கூடவாழ வைத்துக் கொள்ளப்பட்டிருக்கும் பெண்) இருந்தவர். பெரிகிள்ஸ் ஒரு தம்பதிக்கு இளைய மகனாக இருந்தார், ஆனால் அந்த ஜோடி திருமணத்தின் முழு விவரமும் தெரியவில்லை. புளூட்டாக்கின் கருத்துப்படி, அவரது வீடு ஏதென்ஸில் அறிவார்ந்த மையமாக இருந்தது, தத்துவஞானி சாக்கிரட்டீசு உள்ளிட்ட முக்கிய எழுத்தாளர்களையும் சிந்தனையாளர்களையும் கவர்ந்திழுக்கும் இடமாக அமைந்திருந்தது. அசுபாசியாவின் போதனைகள் சாக்ரடீஸ் மீது நன்மதிப்பை பெற்று தந்ததாக கருதப்படுகிறது. கிரேக்கத் தத்துவஞானியான, சாக்கிரட்டீசின் சீடரும், அரிஸ்டாட்டிலின் குருவுமான பிளேட்டோ, நகைச்சுவையின் தந்தை என்று குறிப்பிட்ட ஒரு பண்டைய கிரேக்க நாடகாசிரியரான அரிஸ்டாஃபனீஸ், கிரேக்க தத்துவஞானி, வரலாற்று வரைவாளர், போர் வீரர் மற்றும் சாக்ரடீஸின் மாணவரான செனபோன் மற்றும் பலவற்றின் எழுத்துக்களில் அசுபாசியாவின் குறிப்புகள் காணபடுகின்றது. அவள் கிரேக்கத்தில் தன்னுடைய பருவ வயது வாழ்க்கையின் பெரும்பகுதியைக் கழித்த போதினும், அவரின் வாழ்க்கை பற்றிய சில விவரங்கள் முழுமையாக அறியப்பட்டுள்ளன. அசுபாசியாவை ஒரு விலைமகளிர் விடுதியாளர் என்று சிலரும், மற்றும் விலைமாது என்று சில அறிஞர்களும் தெரிவிக்கின்றனர். வரலாற்றில் அசுபாசியாவின் பங்கு பண்டைய கிரேக்கத்தில் பெண்கள் புரிந்துகொள்வதற்கு சிக்கலான நுண்ணறிவுகளை வழங்குகிறது. அவரது காலப்பகுதியிலிருந்த பெண்களைப் பற்றி மிகக் குறைவாகவே அறியப்படுகிறது. அசுபாசியாவின் வாழ்க்கையைப் பற்றி கேள்விகளைக் கேட்பது மனிதனின் அரைப் பகுதியைப் பற்றி கேள்வி கேட்பதாகும் என்று ஒரு அறிஞர் குறிப்பிட்டுள்ளார்.
தோற்றம் மற்றும் ஆரம்பகால ஆண்டுகள்
அசுபாசியா, மிலேத்தசின் (Miletus) கிரேக்க நகரத்திலுள்ள அயோனியனில் (Ionian) பிறந்தார், (தற்போதைய துருக்கி நாட்டின் அய்டின் (Aydın) மாகாணத்தில்) அவரது தந்தையின் பெயர் ஆக்சியோச்சசு (Axiochus) என்பது தவிர, தனது குடும்பத்தை பற்றி சிறிது தெரிந்திருந்தாலும், அவர் ஒரு பணக்கார குடும்பத்தில் இருந்திருக்க வேண்டும் என்பது தெளிவாகத் தெரிகிறது, ஏனென்றால், சிறந்த கல்வியை பெற்றிருந்தால் அவ்வாறாக இருந்தால் மட்டுமே அவள் பெற்றிருக்க முடியும் என் கூறப்படுகிறது. சில பழங்கால ஆதாரங்கள் அவர் கரியான் கைதி-போர்-அடிமை என்று கூறுகின்றன; இந்த அறிக்கைகள் பொதுவாக தவறானவை என்று கருதப்படுகின்றன.
எந்த சூழ்நிலையில் முதலில் ஏதென்சிற்கு பயணம் செய்தார் என்பது தெரியவில்லை. ஆக்சியோச்சசு மற்றும் அசுபாசியா என்ற பெயர்களைக் குறிப்பிடும் 4 ஆம் நூற்றாண்டின் கல்லறை கல்வெட்டு கண்டுபிடிக்கபட்டு, அசுபாசியாவின் குடும்ப பின்னணி மற்றும் ஏதெனின் தொடர்புகளை மறுசீரமைப்பதற்காக வரலாற்று ஆசிரியர் பீட்டர். கே (Peter K) என்பவர் முயன்றுவருகிறார். அவரது கூற்றுப்படி அவரை ஸ்காம்பொனிடே (புகழ்பெற்ற அல்கிபியேட்சின் தாத்தா) என்ற இரண்டாவது அல்கிபிடியசு உடன் இணைக்கின்றது. இவர் கி. மு. 460 இல் ஏதென்சில் இருந்து அகற்றப்பட்டார், மிலேத்தசில் தனது சிறைவாசத்தை கழித்திருக்கலாம் என நம்பப்படுகிறது. தனது நாட்டைவிட்டு வெளியேறியபின், மூத்த அல்கிபியேட்சு (Alcibiades) மிலேத்தசுக்கு சென்றார், அங்கு அவர் ஒரு குறிப்பிட்ட ஆக்சியோச்சசு மகளை மணந்தார் என்று பிக்னெல் (Bicknell) கருதுகிறார். பின்பு அல்கிபியேட்சும், அவருடைய புதிய மனைவி மற்றும் அவரது இளைய சகோதரியான அசுபாசியா ஆகியோருடன் ஏதென்சுக்கு திரும்பினார். இந்த திருமணத்தின் முதல் குழந்தை ஆக்சியோச்சசு (Axiochus) (புகழ்பெற்ற அல்கிபியேட்சுவின் மாமா) மற்றும் இரண்டாவது குழந்தை அசுபாசியா என பெயரிடப்பட்டது என்று பிக்னெல் வாதிடுகிறார். அல்கிபியேட்சின் வீட்டுக்கு நெருக்கமான தொடர்புகளால் பெரிக்கிளீசு அசுபாசியாவை சந்தித்ததாக அவர் கூறுகிறார். மேலும் ஏதென்சில் இருக்கும் போது, அசுபாசியா, தத்துவஞானி அனாக்சகோரசு உடன் லிராவின் ஜேசன் விவகாரங்களை வைத்திருக்கலாம் என நம்பப்படுகிறது.
கூலிக்காரன் (திரைப்படம்)
கூலிக்காரன் இயக்குனர் ராஜசேகர் இயக்கிய தமிழ்த் திரைப்படம். இதில் விஜயகாந்த், ரூபினி ஆகியோர் முக்கிய கதாபாத்திரங்களில் நடித்திருக்கின்றனர். விஜயகாந்தின் முதல் பிரமாண்டமான இத்திரைப்படத்திற்கு இசையமைத்தவர் டி. ராஜேந்தர் மற்றும் இத்திரைப்படம் வெளியிடப்பட்ட நாள் 04-சூன்-1987.
குசுமப்பிரியா
குசுமப்பிரியா இராகம் கருநாடக இசையில் பயன்படும் இராகங்களில் ஒன்றாகும். இது 27 ஆவது மேளகர்த்தா இராகமாகிய, "பாண" என்றழைக்கப்படும் 5 ஆவது சக்கரத்தின் 3 ஆவது மேளமாகிய சரசாங்கி இராகத்தின் ஜன்னிய இராகம் ஆகும்.
கூலிக்காரன் (திரைப்படம்)
பாடல்கள்
இத்திரைப்படத்திற்கு டி. ராஜேந்தர் பாடல்களை எழுதி இசையமைத்திருந்தார்.
குசுமப்பிரியா
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம், சுத்த தைவதம் (த1), காகலி நிஷாதம்  (நி3) ஆகிய சுரங்கள் வருகின்றன.
கூலிக்காரன் (திரைப்படம்)
மேற்கோள்கள்
பகுப்பு:1987 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:டி. ராஜேந்தர் இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள்
குசுமப்பிரியா
இவற்றையும் பார்க்கவும்
பகுப்பு:சரசாங்கியின் ஜன்னிய இராகங்கள்
காரோ மலை
காலோ மலை இந்திய மாநிலமான மேகாலயாவில் அமைந்துள்ளது. இங்கு காரோ மக்கள் என்னும் பழங்குடியினர் வசிக்கின்றனர். இந்த மலைத்தொடரியில் ஐந்து மாவட்டங்கள் உள்லன. இவற்றில் டுரா என்ற நகரம் பெரியது. இங்கு பால்பாக்ராம் தேசியப் பூங்கா உள்ளது குறிப்பிடத்தக்கது.
சான்றுகள்
பகுப்பு:மேகாலயா பகுப்பு:இந்திய மலைகள்
வள்ளுவன்
வள்ளுவன் என்னும் சொல் ‘வள்’ என்னும் வேர்ச்சொல்லிலிருந்து பிறந்தது. வளை, வளைவு என்னும் பொருள்களைத் தருவது. வள்ளல், வள்ளியோர் என்னும்போது கையை வளைத்து வழங்குவோரைக் குறிக்கும். வள்ளி என்னும்போது வளையும் கொடியைக் குறிக்கும். வளம், வள்ளுரம் என்னும்போது பொருள் வளத்தையும், மனவளத்தையும் குறிக்கும்.
வள்ளுவன் என இக்காலத்தில் தன்னைக் கூறிக்கொள்ளும் சாதியினரைத் தமிழ்நாடு அரசு தாழ்த்தப்பட்டோர் பட்டியலில் வைத்துக் கல்வி, வேலைவாய்ப்புத் துறைகளில் 7% இட ஒதுக்கீடு செய்து சலுகை வழங்கிவருகிறது. இந்திய அரசும் இச் சலுகையை வழங்குகிறது.
சங்க காலத்தில் நாஞ்சில் வள்ளுவன் என்னும் குறுநிலத் தலைவன் சிறந்த வள்ளலாக விளங்கினான்.
12-ஆம் நூற்றாண்டுக் கல்வெட்டு ஒன்று வள்ளுவப்பாடி நாடு என ஐயாற்றுப் படுகை கண்ணனூரைக் குறிப்பிடுகிறது. இங்கு இப்போதும் வள்ளுவன் என்னும் சாதி மக்கள் மிகுதியாக வாழ்ந்துவருகின்றனர். இங்கு அரிசனநல மேல்நிலைப் பள்ளி ஒன்றும் தனியாக இயங்கிவருகிறது.
இந்த வள்ளுவப்பாடி நாடுதான் புகழேந்திப் புலவரைப் போற்றிப் பேணிய சந்திரன் சுவர்க்கியின் மள்ளுவநாடு எனச் சதாசிவ பண்டாரத்தார் குறிப்பிடுகிறார் என்று மு. அருணாசலம் தெரிவிக்கிறார்.
அடிக்குறிப்பு
பகுப்பு:சொல்விளக்கம்
புதுக்கோடு
புதுக்கோடு (புடுகோடு மற்றும் புத்துக்கோடு என்றும் உச்சரிக்கப்படுகிறது) ஒரு கிராமம் மற்றும் கிராம பஞ்சாயத்து பாலக்காடு மாவட்டம் கேரள மாநிலம், இந்தியா. இது பரதபுழாவின் துணை நதியான மங்களம் நதியின் மேற்குக் கரையில், அலதூரிலிருந்து 12 கிமீ வடக்கஞ்சேரி இலிருந்து 4 கிமீ தொலைவில் அமைந்துள்ளது.
புள்ளிவிவரங்கள்
2001 இந்தியா மக்கள் தொகை கணக்கெடுப்ப, புதுக்கோடு மக்கள் தொகை 20,673, 10,047 ஆண்கள் மற்றும் 10,626 பெண்கள்.
கலாச்சாரம்
ஸ்ரீ அன்னபூர்னேஸ்வரி கோயில் பகவதி நான்கு தெருக்களின் சந்திப்பில் அமைந்துள்ள ஒரு வழிபாட்டுத் தலமாகும்: புதுக்கோடு அக்ரஹாரத்தின் தெற்கு, கிழக்கு, வடக்கு மற்றும் மேற்கு. ஒவ்வொரு தெருவும் ஒரு கிராமம் என்று குறிப்பிடப்படுகிறது. பரசுராமர் நிறுவிய 108 துர்கா கோயில்களில் இந்த கோயில் ஒன்று என்று நம்பப்படுகிறது.
சிவன் கோயிலுக்கு அடுத்து, சிவமஹால் என்று அழைக்கப்படும் மண்டபம் கட்டப்பட்டுள்ளது. சிவமஹாலில் ஒரு தொடக்கப்பள்ளி, ஒரு உயர்நிலைப் பள்ளி, பாரதிய வித்யா பவன் கிளை மையம் மற்றும் ஒரு ஆயுர்வேத மருத்துவமனை ஆகியவை அடங்கும். வரலாற்று ரீதியாக பெரிய பிராமண மக்கள் தொகை இருந்தபோதிலும், புத்துக்கோடு கராபோட்டா இல் புதிதாக கட்டப்பட்ட மசூதிக்கு சொந்தமானது.
வரலாற்று ரீதியாக மிகப்பெரிய முஸ்லீம் சமூகமான ராவுத்தர் மக்களும் புதுக்கோட்டில் உள்ளனர். மரலாத் தேரு, சீனிகா தேரு, பனங்கட் தேரு, பல்லி தேரு, தெக்கு தேரு, மெலே தேரு, புத்து தேரு இவர்களில் நன்கு அறியப்பட்டவர்கள். அவர்கள் மலையாளத்தையும் தமிழையும் தங்கள் பொதுவான மொழியாகப் பயன்படுத்துகிறார்கள்.
புதுக்கோடில் கொண்டாடப்படும் முக்கிய திருவிழா 10 நாட்கள் மற்றும் 9 இரவுகளில் பரவியிருக்கும் நவராத்திரி விழா ஆகும். நவராத்திரி கொண்டாட்டத்தின் போது கிராமத்தில் உள்ள அனைத்து வீடுகளும் பொம்ம கொலுவால் அலங்கரிக்கப்படும், மேலும் ஒவ்வொரு கிராமத்திற்கும் பகவதி கோயிலுக்குள் தங்கள் கொண்டாட்டங்களைச் செய்ய சிறப்பு நாள் வழங்கப்படுகிறது. குறிப்பிட்ட நாளில், கிராமத்தைச் சேர்ந்த அமைப்பாளர்கள் யானை, பஞ்சாவத்யம், மேலம் போன்றவற்றை ஏற்பாடு செய்து யானை மீது பகவதியின் சிலையை தங்கள் கிராமத்திற்கு எடுத்துச் செல்வார்கள். அனைத்து 10 நாட்களிலும், கோவிலுக்கு வரும் மக்களுக்கு மதிய உணவு இலவசமாக வழங்கப்படுகிறது. ஒரு நாளைக்கு சராசரியாக கிட்டத்தட்ட 2000 பேர் மதிய உணவு சாப்பிடுவார்கள்.
கல்வி
சர்வஜன் உயர்நிலைப்பள்ளி கிராமத்தில் அமைந்துள்ளது. இது சுமார் 70 ஆண்டுகளுக்கு முன்பு ஸ்ரீ அன்னபூர்னேஸ்வரி கோயிலின் மேற்கு நாடாவுக்கு முன்னால் கட்டப்பட்டது, மேலும் இது மற்றொரு கோயிலின் முன்னால் உள்ளது. ஆரம்பத்தில் இது பெண்கள் கல்விக்காக மட்டுமே தொடங்கப்பட்டது, ஆண்டுகள் செல்லச் செல்ல, பள்ளி விரிவடைந்து, நர்சரி வகுப்பிலிருந்து பத்தாம் வகுப்பு வரை மாணவர்களைத் தயாரிக்கத் தொடங்கியது.
குறிப்பிடத்தக்க நபர்கள்
புதுக்கோட்டின் நன்கு அறியப்பட்ட குடியிருப்பாளர்களில் புதுக்கோடு கிருஷ்ணமூர்த்தி, கர்நாடக இசை ஐயன் மற்றும் பி. ஆர். சுந்தரம் ஐயர், அதன் பேரன் பி. சி.ஸ்ரீராம், இந்திய சினிமாவில் ஒளிப்பதிவாளர். சுந்தரம் ஐயர் கிராமத்தில் சமஸ்கிருதக் கல்லூரியை நிறுவினார்.
மேற்கோள்கள்
பகுப்பு:கேரளா
சாந்தி சிறீஸ்கந்தராசா
சாந்தி சிறீஸ்கந்தராசா (Shanthi Sriskantharajah, பிறப்பு: 28 அக்டோபர் 1965) இலங்கைத் தமிழ் நிருவாக சேவை அதிகாரியும், அரசியல்வாதியும், நாடாளுமன்ற உறுப்பினரும் ஆவார்.
வாழ்க்கைச் சுருக்கம்
இலங்கையின் வடக்கே முல்லைத்தீவு மாவட்டம், முள்ளியவளையைப் பிறப்பிடமாகக் கொண்ட சாந்தி சிறீஸ்கந்தராஜா முள்ளியவளை வித்தியானந்தக் கல்லூரியில் கல்வி கற்று, யாழ்ப்பாணப் பல்கலைக்கழகத்தில் இளங்கலைப் பட்டம் பெற்றார். பின்னர் கொழும்புப் பல்கலைக்கழகத்தில் பட்டப்பின் படிப்பில் ஈடுபட்டு, மதுரைப் பல்கலைக்கழகத்தில் முதுகலைப் பட்டம் பெற்றார். இலங்கை நிருவாக சேவையில் இணைந்து துணுக்காய் பிரதேச சபையில் பிரதித் திட்டமிடல் பணிப்பாளராகப் பணியாற்றினார். ஈழப்போரின் இறுதிக் காலத்தில் எறிகணை வீச்சினால் படுகாயமடைந்து தனது இடது காலை இழந்தவர்.
அரசியலில்
சாந்தி சிறீஸ்கந்தராசா 2015 நாடாளுமன்றத் தேர்தலில் இலங்கைத் தமிழரசுக் கட்சியின் சார்பில் வன்னி மாவட்டத்தில் தமிழ்த் தேசியக் கூட்டமைப்பு வேட்பாளராகப் போட்டியிட்டு 18,080 வாக்குகள் பெற்றார். எனினும் அவர் நாடாளுமன்றத்திற்குத் தெரிவாகவில்லை. பின்னர் இவர் தமிழத் தேசியக் கூட்டமைப்பின் தேசியப் பட்டியல் மூலமாக நாடாளுமன்ற உறுப்பினராக நியமிக்கப்பட்டார்.
சமூகப் பணி
துணுக்காயில் மாற்றுத்திறனாளிகளை ஒன்றிணைத்து ஒளிரும் வாழ்வு என்ற அமைப்பை உருவாக்கி செயற்படுத்தி வருகின்றார்.
மேற்கோள்கள்
பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:வாழும் நபர்கள் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:முல்லைத்தீவு மாவட்ட நபர்கள் பகுப்பு:இலங்கைத் தமிழ் அரசியல்வாதிகள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:இலங்கைத் தமிழ்ப் பெண் அரசியல்வாதிகள் பகுப்பு:1965 பிறப்புகள் பகுப்பு:மாற்றுத்திறனாளிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
கும்பகோணம் மாநகராட்சி
கும்பகோணம் மாநகராட்சி (Kumbakonam City Corporation) என்பது இந்தியாவில் தென்மாநிலமான தமிழ்நாட்டின் தஞ்சாவூர் மாவட்டத்தில் அமைந்துள்ள கும்பகோணம் மாநகராட்சியின் தலைமையிடம் ஆகும். தமிழ்நாட்டின் 16-வது மாநகராட்சியாக 24.08.2021 அன்று தமிழக சட்டப்பேரவையில் விதி எண் 110ன் கீழ் தமிழக முதலமைச்சர் அறிவித்தார். 15 அக்டோபர் 2021 அன்று 16-வது மாநகராட்சியாக கும்பகோணம் மாநகராட்சியை நிறுவ தமிழ்நாடு அரசு ஆணை பிறப்பிக்கப்பட்டது.
கும்பகோணம் நகராட்சி
கும்பகோணம் 1866-ம் ஆண்டு முதல் நகராட்சியாகச் செயல்பட்டு வருகிறது. 4.96 சதுர மைல் பரப்பளவு கொண்ட இந்நகரில் 2011-ம் ஆண்டு கணக்கின்படி 1,40,113 பேர் 45 வார்டுகளில் வசித்து வருகின்றனர். 1866-ம் ஆண்டு மூன்றாம் நிலையாகவும், 1949 -லிருந்து முதல் நிலையாகவும், 1974-லிருந்து தேர்வு நிலை நகராட்சியாகவும், 1998 முதல் சிறப்பு நிலை நகராட்சியாகவும் செயல்பட்டு வருகிறது.
மாநகராட்சிப் பகுதிகள்
புதிதாக உருவாக்கப்பட்ட கும்பகோணம் மாநகராட்சி பகுதியில் கும்பகோணம் நகராட்சி, தாராசுரம் பேரூராட்சி, வலையப்பேட்டை ஊராட்சியின் பகுதிகள், பாபுராஜபுரம் ஊராட்சியின் பகுதிகள், அசூர் ஊராட்சியின் பகுதிகள், பழவந்தான்கட்டளை ஊராட்சி, பெருமாண்டி ஊராட்சி முழுமையாக, கொரநாட்டுக்கருப்பூர் ஊராட்சி முழுமையாக, சாக்கோட்டை ஊராட்சி முழுமையாக, உமாமகேஸ்வரபுரம் ஊராட்சியின் பகுதிகள், தேப்பெருமாநல்லூர் ஊராட்சியின் பகுதிகள், ஏராகரம் ஊராட்சியின் பகுதிகள் மற்றும் மலையப்பநல்லூர் ஊராட்சியின் பகுதிகளைக் கொண்டது.
மாநகராட்சி பரப்பளவு
கும்பகோணம் நகராட்சி-யாக செயல்பட்டபோது சுமார் 12.58 சதுர கிலோமீட்டர் ஆக இருந்தது. தற்போது மாநகராட்சியாக தரம் உயர்த்தப்பட்ட பின்னர் இதன் பரப்பளவு சுமார் 42.95 சதுர கிலோ மீட்டராக உள்ளது. மற்றும் 48 வார்டுகளாக பிரிக்கப்பட்டுள்ளது
மாநகராட்சி தேர்தல், 2022
2022-ஆம் ஆண்டில் இம்மாநகராட்சியின் 48 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 42 வார்டுகளையும், அதிமுக 3 வார்டுகளையும், சுயேச்சைகள் 3 வார்டுகளையும் கைப்பற்றினர். மேயர் மற்றும் துணை மேயர் மறைமுக தேர்தலில் காங்கிரஸ் கட்சியின் கே. சரவணன் மற்றும் திமுகவின் தமிழழகன் துணை மேயராக வெற்றி பெற்றனர்.
சுற்றுலா & ஆன்மீகத் தலங்கள்
கும்பகோணம் நகரத்தின் மையத்தில் ஆதிகும்பேசுவர சுவாமி கோயில் அமைந்துள்ளது.
மேற்கோள்கள்
பகுப்பு:இந்திய மாநகராட்சிகள்
பகுப்பு:தமிழ்நாடு மாநகராட்சிகள் பகுப்பு:கும்பகோணம் பகுப்பு:தஞ்சாவூர் மாவட்டம்
நாடாளுமன்ற உறுப்பினர்
நாடாளுமன்ற உறுப்பினர் அல்லது நாடாளுமன்ற உறுப்பினர் (Member of Parliament) என்பவர் ஒரு நாட்டின் நாடாளுமன்றத்தில் அந்நாட்டு வாக்காளர்களின் பதிலாள் (பிரதிநிதி) ஆவார். பல நாடுகளில் இந்தச் சொல் மக்களவை உறுப்பினர்களை மட்டுமே குறிக்கும். மேலவை உறுப்பினர்கள் செனட்டர்கள் என்றோ பிரபுக்கள் என்றோ அழைக்கப்படுவர். ஒரே அரசியல் கட்சியைச் சேர்ந்த உறுப்பினர்கள் அக்கட்சியின் நாடாளுமன்றக் கட்சியை அமைப்பார்கள். ஆங்கிலச் சுருக்கமான "எம்.பி" (MP) என்பது ஊடகங்களில் மற்றும் பரவலாகப் பயன்படுத்தப் படுகிறது.